নাইটদের নতুন অধিনায়ক রাহানে, ডেপুটি আইয়ার

কলকাতা: শ্রেয়স আইয়ারকে (Shreyas Iyer) ছেড়ে দেওয়ার পর থেকেই কলকাতা নাইট রাইডার্স (KKR) সমর্থকদের মনে একটাই প্রশ্ন ছিল— পরবর্তী অধিনায়ক কে? একাধিক জল্পনা, দোলাচল অবশেষে কাটিয়ে দিল কেকেআর ম্যানেজমেন্ট। নাইটদের সিইও ভেঙ্কি মাইসোর ঘোষণা করলেন, ২০২৫ আইপিএলে নেতৃত্ব দেবেন অজিঙ্ক্য রাহানে (Ajinkya Rahane) এবং সহ-অধিনায়ক ভেঙ্কটেশ আইয়ার (Venkatesh Iyer)।

সোশ্যাল মিডিয়া এক্স-এ পোস্ট করে সোমবার বিকেলে মাইসোর (Venky Mysore) জানান, “অজিঙ্ক্য রাহানের মতো একজনকে পেয়ে আমরা আনন্দিত, যিনি অধিনায়ক হিসেবে অভিজ্ঞতা এবং বিচক্ষণতা আনবেন। ভেঙ্কটেশ আইয়ারও এই কেকেআর ফ্র্যাঞ্চাইজির খেলোয়াড় যাঁর নেতৃত্বগুণ রয়েছে। আমরা আত্মবিশ্বাসী যে শিরোপা ধরে তাঁরা দারুণভাবে একসঙ্গে কাজ করবেন।”

আরও পড়ুন: রোহিতকে ‘মোটা’ বলে বিপাকে কংগ্রেস নেত্রী!

?️ @VenkyMysore: “We are delighted to have someone like Ajinkya Rahane, who brings his experience and maturity as a leader. Also, Venkatesh Iyer has been a franchise player for KKR and brings a lot of leadership qualities. We are confident that they will combine well as we start…

— KolkataKnightRiders (@KKRiders) March 3, 2025

সিইও-র পোস্টের পরপরই পোস্ট করেন রাহানে। তিনি বলেন, “আসন্ন আইপিএল মরসুমে কেকেআরকে নেতৃত্ব দিতে সম্মানিত এবং উত্তেজিত বোধ করছি। এই চ্যালেঞ্জ গ্রহণ করতে এবং নিজের সবটা দিতে মুখিয়ে আছি। করব লড়ব জিতব।”

প্রসঙ্গত, আইপিএল ২০২৫-এর (IPL 2025) নিলামে প্রথমটায় রাহানেকে কোনও দলই নেয়নি। পরে তাঁর বেস প্রাইস ১.৫ কোটিতে তাঁকে ঘরে তুলে নেয় নাইট শিবির। সেই জায়গা থেকে আজ দলের নেতৃত্ব দিতে চলেছেন রাহানে। এদিকে আইয়ারকে ধরে না রাখলেও ২৩.৭৫ কোটি দিয়ে কিনে নেয় কেকেআর। তিনি আপাতত রাহানের ডেপুটি। তবে অধিনায়ক ব্যাট হাতে পারফর্ম না করতে পারলেই নেতৃত্বের ব্যাটন চলে যাবে আইয়ারের হাতে।

দেখুন অন্য খবর: